**ТАРИФА ЗА ТАКСИТЕ, КОИТО СЕ СЪБИРАТ ОТ БЪЛГАРСКИЯ ИНСТИТУТ ПО МЕТРОЛОГИЯ**

*В сила от 30.04.2013 г.*

*Приета с ПМС № 95 от 19.04.2013 г.*

*Обн. ДВ. бр.40 от 30 април 2013г., изм. и доп. ДВ. бр.85 от 24 октомври 2017г., изм. и доп. ДВ. бр.97 от 10 декември 2019г., изм. и доп. ДВ. бр.81 от 26 септември 2023г.*

**Раздел I.
Такси за одобряване на типа, за проверка и за експертиза на средства за измерване по Закона за измерванията**

Чл. 1. (Изм. - ДВ, бр. 81 от 2023 г., в сила от 26.09.2023 г.) (1) За разглеждане на заявление за одобряване типа на средства за измерване (СИ) и на представените документи към него, за продължаване срока на валидност на одобрения тип и за допълнение към удостоверението за одобрен тип се събира такса 900 лв.

(2) За разглеждане на заявление и на представените документи към него за вписване на СИ с одобрен тип по реда на националното законодателство на друга държава - членка на ЕС, или на страна по Споразумението за Европейското икономическо пространство, или на Турция, произведени и законно пуснати на пазара ѝ, се събира такса 500 лв.

Чл. 2. (1) (Изм. - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За изпитване и проверка на СИ се събират следните такси:

| Шифър | Наименование на СИ | Такса за изпитване на тип(в лв.) | Такса за проверка на едно СИ |
| --- | --- | --- | --- |
| първоначална(в лв.) | последваща(в лв.) |
| 1 | 2 | 3 | 4 | 5 |
| С0201 | Везни с неавтоматично действие до 100 kg | Х | Х | 35 |
| С0202 | Везни с неавтоматично действие до 200 kg | Х | Х | 50 |
| С0203 | Везни с неавтоматично действие до 500 kg | Х | Х | 60 |
| С0204 | Везни с неавтоматично действие до 2 t | Х | Х | 120 |
| С0205 | Везни с неавтоматично действие от 2 до 10 t | Х | Х | 200 |
| С0206 | Везни с неавтоматично действие от 10 до 30 t | Х | Х | 400 |
| С0207 | Везни с неавтоматично действие от 30 до 60 t | X | X | 600 |
| С0208 | Везни с неавтоматично действие над 60 t | Х | Х | 800 |
| С0601 | Клинични електрически термометри с максимално показание | Х | Х | 30 |
| С0801 | Топломери | Х | Х | 65 |
| С0802 | Изчислителен блок за топломери | Х | Х | 50 |
| С0803 | Преобразуватели на температура за топломери | Х | Х | 30 |
| С0804 | Преобразуватели на разход за топломери | Х | Х | 30 |
| С0901 | Апарати за кръвно налягане (сфигмоманометри) | Х | Х | 30 |
| С1001 | Манометри, използвани в съоръжения под налягане и в железопътния транспорт | 1000 | 60 | 30 |
| С1301 | Водомери за чиста студена вода с номинален разход Qn до 5 m3/h включително | Х | Х | 30 |
| С1302 | Водомери за чиста студена вода с номинален разход Qn от 5 до 50 m3/h включително | Х | Х | 40 |
| С1303 | Водомери за непречистена студена вода с номинален разход Qn от 5 до 50 m3/h | 1400 | 75 | 40 |
| С1304 | Водомери за чиста студена вода с номинален разход Qn от 50 до 1000 m3/h включително | Х | Х | 125 |
| С1305 | Водомери за непречистена студена вода с номинален разход Qn от 50 до 1000 m3/h | 3000 | 200 | 125 |
| С1306 | Водомери за чиста студена вода с номинален разход Qn, по-голямо от 1000 m3/h | Х | Х | 210 |
| С1307 | Водомери за непречистена студена вода с номинален разход Qn от 1000 m3/h | 3500 | 320 | 210 |
| С1308 | Водомери за чиста топла вода с номинален разход Qn до 5 m3/h | Х | Х | 30 |
| С1309 | Водомери за чиста топла вода с номинален разход Qn от 5 до 15 m3/h включително | Х | Х | 90 |
| С1310 | Водомери за чиста топла вода с номинален разход Qn, по-голямо от 15 m3/h | Х | Х | 140 |
| С1401 | Обемни разходомери за течности, различни от вода | X | 200 | 200 |
| С1501 | Измервателни системи за течни горива (в т.ч. бензиномерни колонки и газоколонки) | Х | Х | 75за всекиразходомер |
| С1502 | Измервателни системи към автоцистерни за транспорт и доставка на течности с изключение на течности за пиене | Х | Х | 185 |
| С1503 | Измервателни системи за приемане или получаване на течности при разтоварване на танкери, жп и автоцистерни | Х | Х | 250 |
| С1504 | Измервателни системи, стационарни за измерване на втечнени газове под налягане с изключение на криогенни течности | Х | Х | 140 |
| С1505 | Измервателни системи, използвани за автоцистерни, за измерване на втечнен газ под налягане с изключение на криогенни течности | Х | Х | 220 |
| С1506 | Измервателни системи за мляко | Х | Х | 180 |
| С1601 | Електромагнитни разходомери до DN - 50 mm | 1200 | 150 | 130 |
| С1602 | Електромагнитни разходомери над DN - 50 mm | 1200 | 230 | 230 |
| С1701 | Разходомери, конструирани на принципа на разлика в налягането - ултразвукови, турбинни и масови, до DN - 50 mm | 1200 | 160 | 130 |
| С1702 | Разходомери, конструирани на принципа на разлика в налягането - ултразвукови, турбинни и масови, над DN - 50 mm | 1200 | 230 | 210 |
| С1703 | Измервателни системи за измерване на компресиран природен газ (метан) | 1700 | 180за всекиразходомер | 155за всекиразходомер |
| С1704 | Разходомери за измерване на компресиран природен газ (метан) | 1200 | 200 | 200 |
| С1801 | Разходомери за газ с ротационни бутала и турбинни | Х | Х | 200 |
| С1802 | Разходомери за газ с деформируеми камери до G4 | Х | Х | 95 |
| С1803 | Разходомери за газ с деформируеми камери, по-големи от G4 | Х | Х | 180 |
| С1804 | Коригиращи устройства за обем: |   |   |   |
|   | тип 1 | Х | Х | 80 |
| тип 2 | Х | Х | 100 |
| С1805 | Нивомерни измервателни системи: | 1000 |   |   |
|   | без демонтаж на нивомерната сонда |   | 65за всяка нивомерна сонда | 65за всяка нивомерна сонда |
| с демонтаж на нивомерната сонда |   | 100за всяка нивомерна сонда | 100за всяка нивомерна сонда |
| за вертикални резервоари на петролни бази |   | 120за всяка нивомерна сонда | 120за всяка нивомерна сонда |
| С1901 | Стендове за измерване на спирачните сили на пътни превозни средства | 800 | 100 | 55 |
| С2001 | Алкохоломери и ареометри за алкохол: |   |   |   |
|   | стъклени | 800 | 80 | Х |
| електронни | 850 | 160 | 130 |
| С2101 | Стъклени живачни термометри, използвани при определяне на алкохолна концентрация | X | 30 | X |
| С2102 | Съпротивителни термометри, използвани при определяне на алкохолна концентрация | X | 30 | 20 |
| С2201 | Димомери | 800 | 70 | 70 |
| С2301 | Газоанализатори на отработени газове от моторни превозни средства | Х | Х | 70 |
| С2501 | Индивидуални електронни дозиметри, измерващи една величина | 1900 | 160 | 100 |
| С2502 | Индивидуални електронни дозиметри, измерващи две или повече величини | 2900 | 270 | 150 |
| С2503 | Индивидуални кондензаторни дозиметри | 1500 | 100 | 75 |
| С2504 | Термолуминисцентна дозиметрична система за индивидуални дозиметри | Х | 1200 | 600 |
| С2505 | Филмова дозиметрична система за индивидуални дозиметри | Х | 1200 | 600 |
| С2601 | Уреди за радиационен контрол, измерващи една величина | 2000 | 200 | 100 |
| С2602 | Уреди за радиационен контрол, измерващи две или повече величини | 2500 | 320 | 165 |
| С2603 | Комбинирани уреди за радиационен контрол, измерващи една величина (за всеки детектор) | 2500 | 200 | 105 |
| С2604 | Комбинирани уреди за радиационен контрол, измерващи две или повече величини (за всеки детектор) | 2500 | 200 | 105 |
| С2605 | Стационарни системи за радиационен контрол (за всеки измервателен канал) | Х | 400 | 110 |
| С2701 | Системи за измерване на инкорпорираната в човешкото тяло активност | X | 1400 | 225 |
| С2801 | Системи за контрол на радиоактивни емисии в околната среда (за всеки измервателен канал) | X | 500 | 115 |
| С2802 | Мониторингово съоръжение за измерване при освобождаване на твърди материали от контрол | X | 515 | 150 |
| С2901 | Електромери еднофазни за активна енергия | Х | Х | 30 |
| С2902 | Електромери еднофазни за реактивна енергия | 900 | 30 | 30 |
| С2903 | Електромери трифазни за активна енергия | Х | Х | 35 |
| С2904 | Електромери трифазни за реактивна енергия | 1400 | 35 | 35 |
| С2905 | Електромери трифазни за активна енергия клас 0,2 S и реактивна енергия клас 2 | 3500 | 65 | 55 |
| С3001 | Трансформатори: |   |   |   |
|   | ниско напрежение (до 1000 V) | 800 | 30 | Х |
| средно напрежение | 1000 | 45 | Х |
| високо напрежение (над 72 kV) | 1200 | 80 | Х |
| С3101 | Часовници за превключване на тарифни електромери | X | 20 | Х |
| С3201 | Електрокардиографи | Х | Х | 65 |
| С3501 | Аудиометри | Х | Х | 85 |
| С3601 | Скоростомери | 1600 | 140 | 110 |
| С3701 | Анализатори за алкохол в дъха | 1000 | 75 | 50 |
| С3801 | Диоптрометри | Х | Х | 60 |
| C4002 | Система таксиметров апарат - автомобил | X | X | 35 |

(2) За проверка на комбинирани СИ, измерващи повече от една величина, се събира такса в размер 80 на сто от таксата по ал. 1 за всяка допълнителна величина.

(3) За последваща проверка на СИ след ремонт, които не подлежат на последваща периодична проверка, се събира такса в размер на таксата за първоначална проверка по ал. 1.

(4) (Нова - ДВ, бр. 85 от 2017 г., в сила от 24.10.2017 г.) За изпитване по чл. 27 от Закона за измерванията и/или при представяне на протоколи за част от изискваните изпитвания, издадени от национални метрологични институти или акредитирани лаборатории, се събира такса в размер 70 на сто от таксата по ал. 1.

(5) (Нова - ДВ, бр. 85 от 2017 г., в сила от 24.10.2017 г.) За изследване на софтуера на СИ се събира такса в размер съгласно чл. 9.

(6) (Нова - ДВ, бр. 81 от 2023 г., в сила от 26.09.2023 г.) За изпитване за електромагнитна съвместимост, климатични въздействия и устойчивост на вибрационни въздействия на средствата за измерване по ал. 1 се заплаща цена съгласно Ценоразпис за услугите, предоставяни от БИМ.

Чл. 3. (Изм. - ДВ, бр. 81 от 2023 г., в сила от 26.09.2023 г.) За оценяване съответствието на типа СИ с техническите и метрологичните изисквания към него се събира такса 550 лв.

Чл. 4. (1) (Изм. - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За вписване на средство за измерване в регистъра на одобрените типове средства за измерване и/или за издаване на удостоверение за одобрен тип и на допълнение към удостоверение за одобрен тип се събира такса 100 лв.

(2) (Изм. - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За издаването на дубликат на удостоверение по ал. 1 се събира такса 30 лв.

Чл. 5. (Изм. - ДВ, бр. 85 от 2017 г., в сила от 24.10.2017 г.) За първоначална проверка на партида СИ се събира такса за всяко проверено средство от партидата, а за останалите СИ от нея - 20 на сто от дължимата такса.

Чл. 6. (Изм. - ДВ, бр. 81 от 2023 г., в сила от 26.09.2023 г.) За разглеждане на заявления за удължаване на срока на валидност на последваща проверка на СИ, използвани за комунални цели, и за прилагането на статистическия метод за контрол се събира такса, както следва:

1. за изготвяне на становище относно формиране на извадката за прилагане на статистическия метод на контрол - 200 лв.;

2. за обработка на резултатите и за съставяне на протокол със заключение за удължаване на срока на валидност на последваща проверка на средства за измерване за комунални цели - 20 на сто от дължимата такса за партидата, с изключение на проверените средства за измерване от извадката.

Чл. 7. В случаите, когато при проверката на СИ след външен оглед се установи, че то не отговаря на изискванията, се събира такса в размер 10 на сто от таксата по чл. 2, ал. 1.

Чл. 8. За експертиза на СИ се събира такса в троен размер на таксата за първоначална проверка, а в случаите, когато не е определена такава такса - в троен размер на таксата за последваща проверка по чл. 2, ал. 1 за съответното СИ.

Чл. 9. (Изм. - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За изпитване, проверка, експертиза, измервания и метрологични изследвания на СИ, непосочени в чл. 2, ал. 1, и за СИ по чл. 25 на Закона за измерванията, както и за други дейности по метрологичен контрол, неупоменати в настоящия раздел, се събират такси, чийто размер се определя по фактически вложеното време, като таксата за всеки час е 40 лв.

Чл. 10. (1) (Изм. - ДВ, бр. 85 от 2017 г., в сила от 24.10.2017 г.) За изпитване и за проверка на СИ на място в случаите по чл. 27 от Закона за измерванията заявителят заплаща разходите по организирането и извършването на контрола на СИ и за транспорта на еталоните и оборудването на Българския институт по метрология, включително разходите за командировка на служителите.

(2) Председателят на Българския институт по метрология и заявителят уточняват писмено конкретните въпроси, свързани със заплащането на разходите по ал. 1.

Чл. 11. (Изм. - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За предоставяне на официални справки по вписаните в регистъра на одобрените за използване типове СИ се събира такса в размер 30 лв.

**Раздел II.
Такси за изпитване и проверки на игрално оборудване и софтуер на комуникационно оборудване (Отм. - ДВ, бр. 85 от 2017 г., в сила от 24.10.2017 г.)**

Чл. 12. (Отм. - ДВ, бр. 85 от 2017 г., в сила от 24.10.2017 г.)

Чл. 13. (Отм. - ДВ, бр. 85 от 2017 г., в сила от 24.10.2017 г.)

**Раздел III.
Такси, събирани за дейностите по Наредба № Н-18 от 2006 г. за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин (обн., ДВ, бр. 106 от 2006 г.; изм. и доп., бр. 7 и 79 от 2007 г., бр. 77 от 2008 г., бр. 49 от 2010 г., бр. 48 и 64 от 2011 г., бр. 7, 27, 54, 78 и 102 от 2012 г., бр. 40, 93 и 111 от 2013 г., бр. 14, 44, 49, 54, 66, 83 и 84 от 2015 г., бр. 44 и 76 от 2017 г., бр. 80 от 2018 г. и бр. 10, 26, 52 и 75 от 2019 г.) (Загл. изм. - ДВ, бр. 97 от 2019 г., в сила от 10.12.2019 г.)**

Чл. 14. (1) (Доп. - ДВ, бр. 97 от 2019 г., в сила от 10.12.2019 г., изм. - ДВ, бр. 81 от 2023 г., в сила от 26.09.2023 г.) За изпитване за одобряване на типа на устройство или система с фискална памет се събират следните такси:

| Шифър | Дейност | Такса за 1 бр.(в лв.) |
| --- | --- | --- |
| Т1700100 | Изпитване на интегрирана автоматизирана система за управление на търговската дейност (ИАСУТД) | 2400 |
| Т1700120 | Пълно изпитване на фискално устройство (ФУ), електронен касов апарат с фискална памет (ЕКАФП), фискален принтер (ФПр) | 1210 |
| Т1700130 | Изпитване на фискално устройство, вградено в автомат на самообслужване (ФУВАС) | 1210 |
| Т1700140 | Изпитване на електронна система с фискална памет за отчитане на оборотите от продажбата на течни горива (ЕСФП) | 1700 |
| Т1700141 | Първоначална проверка на електронна система с фискална памет (ЕСФП) | 160 |
| Т1700142 | Последваща проверка на електронна система с фискална памет (ЕСФП) | 140 |
| Т1700150 | Изпитване на ЕСФП при промяна в програмното осигуряване | 1700 |
| Т1700160 | Изпитване на одобрен тип ЕСФП с нов тип СИ | 730 |
| Т1700180 | Изпитване на ФУ за вграждане в автомати на самообслужване, в т.ч. за обмяна на валута | 1450 |
| Т1700190 | Изпитване на ИАСУТД при промяна на програмното осигуряване | 730 |
| Т1700200 | Изпитване на ИАСУТД с един централен сървър, свързан с всички обекти | 7200 |
| Т1700210 | Издаване на разрешение на лица за техническо обслужване и ремонт на фискални устройства и интегрирани автоматизирани системи за управление на търговската дейност (ФУ/ИАСУТД) | 160 |

(2) (Отм. - ДВ, бр. 85 от 2017 г., в сила от 24.10.2017 г.)

Чл. 15. (Изм. - ДВ, бр. 85 от 2017 г., в сила от 24.10.2017 г.) За регистрация на търговски дружества или еднолични търговци, извършващи ремонт и сервиз на ФУ/ИАСУТД, се събира такса в размер 50 лв.

Чл. 15а. (Нов - ДВ, бр. 85 от 2017 г., в сила от 24.10.2017 г., изм. - ДВ, бр. 97 от 2019 г., в сила от 10.12.2019 г.) За дейности по Наредба № Н-18 от 2006 г. за регистриране и отчитане чрез фискални устройства на продажбите в търговските обекти, изискванията към софтуерите за управлението им и изисквания към лицата, които извършват продажби чрез електронен магазин, неупоменати в настоящия раздел, се събират такси, чийто размер се определя по фактически вложеното време, като таксата за всеки час е 15 лв.

**Раздел IV.
Такси, събирани за дейностите по Наредба № 16 от 1999 г. за ограничаване емисиите на летливи органични съединения при съхранение, товарене или разтоварване и превоз на бензини (обн., ДВ, бр. 75 от 1999 г.; изм. и доп., бр. 9 от 2008 г. и бр. 33 от 2012 г.)**

Чл. 16. За проверка на ефективността на улавяне на бензиновите пари (УБП) на системите, съответстващи на Етап ІІ на УБП, се събират следните такси:

1. (изм. - ДВ, бр. 81 от 2023 г., в сила от 26.09.2023 г.) при неавтоматично следене ефективността на УБП - 100 лв. на пистолет;

2. (изм. - ДВ, бр. 81 от 2023 г., в сила от 26.09.2023 г.) при автоматично следене ефективността на УБП - 300 лв. на колонка.

Чл. 17. (1) (Изм. - ДВ, бр. 81 от 2023 г., в сила от 26.09.2023 г.) За оправомощаване на лица за проверка на ефективността на УБП при експлоатация на системите, съответстващи на Етап ІІ на УБП, се събират следните такси:

| № по ред | Дейност | Такса(в лв.) |
| --- | --- | --- |
| 1. | Преглед на документи | 2000 |
| 2. | Оценка на място и провеждане на изпит | 1300 |
| 3. | Надзор на оправомощеното лице | 1200 |
| 4. | Издаване на заповед за оправомощаване на лица за проверка на системите,съответстващи на Етап ІІ на УБП | 210 |
| 5. | Издаване на дубликат на заповедта за оправомощаване | 80 |
| 6. | Издаване на изменение на заповед за оправомощаване | 210 |
| 7. | Преглед на документи при промяна в обстоятелствата | 600 |

(2) (Нова - ДВ, бр. 81 от 2023 г., в сила от 26.09.2023 г.) В случаите, когато дейностите "Оценка на място и провеждане на изпит" и "Надзор на оправомощено лице" се провеждат на място в един и същ период от време, таксите, които се заплащат за тях, са в размер 75 на сто от определените в ал. 1.

(3) (Предишна ал. 2 - ДВ, бр. 81 от 2023 г., в сила от 26.09.2023 г.) В таксите по ал. 1 не са включени разходите за командировки на служителите, които участват в комисиите за проверка на място и провеждане на изпит.

(4) (Предишна ал. 3 - ДВ, бр. 81 от 2023 г., в сила от 26.09.2023 г.) Разходите за командировки на служителите по ал. 2 се поемат от заявителя и се определят съгласно действащите нормативни актове.

Чл. 18. (Нов - ДВ, бр. 85 от 2017 г., в сила от 24.10.2017 г., изм. - ДВ, бр. 81 от 2023 г., в сила от 26.09.2023 г.) За дейности по Наредба № 16 от 1999 г. за ограничаване емисиите на летливи органични съединения при съхранение, товарене или разтоварване и превоз на бензини, неупоменати в настоящия раздел, се събират такси, чийто размер се определя по фактически вложеното време, като таксата за всеки час е 40 лв.

**Заключителни разпоредби**

Параграф единствен. Тарифата се одобрява на основание чл. 82, ал. 1 от Закона за измерванията, чл. 1 и чл. 4, буква "о" от Закона за държавните такси.

**Преходни и Заключителни разпоредби
КЪМ ПОСТАНОВЛЕНИЕ № 229 ОТ 20 ОКТОМВРИ 2017 Г. ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ СЪБИРАТ ОТ БЪЛГАРСКИЯ ИНСТИТУТ ПО МЕТРОЛОГИЯ, ПРИЕТА С ПОСТАНОВЛЕНИЕ № 95 НА МИНИСТЕРСКИЯ СЪВЕТ ОТ 2013 Г.**

(ОБН. - ДВ, БР. 85 ОТ 2017 Г., В СИЛА ОТ 24.10.2017 Г.)

§ 12. За започналите, но неприключили производства до влизането в сила на постановлението, се събират таксите по досегашния ред по Тарифата за таксите, които се събират от Българския институт по метрология (ДВ, бр. 40 от 2013 г.).

§ 13. Постановлението влиза в сила от деня на обнародването му в "Държавен вестник".

§ 14. След влизането в сила на постановлението цените на услугите за изпитване на игрално оборудване и софтуер на комуникационно оборудване се определят в Ценоразписа за услугите, предоставяни от Българския институт по метрология.

**Преходни и Заключителни разпоредби
КЪМ ПОСТАНОВЛЕНИЕ № 309 ОТ 5 ДЕКЕМВРИ 2019 Г. ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ СЪБИРАТ ОТ БЪЛГАРСКИЯ ИНСТИТУТ ПО МЕТРОЛОГИЯ**

(ОБН. - ДВ, БР. 97 ОТ 2019 Г., В СИЛА ОТ 10.12.2019 Г.)

§ 4. За започналите, но неприключили производства до влизането в сила на постановлението се събират таксите по досегашния ред.

§ 5. Постановлението влиза в сила от деня на обнародването му в "Държавен вестник".

**Преходни и Заключителни разпоредби
КЪМ ПОСТАНОВЛЕНИЕ № 156 ОТ 20 СЕПТЕМВРИ 2023 Г. ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ СЪБИРАТ ОТ БЪЛГАРСКИЯ ИНСТИТУТ ПО МЕТРОЛОГИЯ, ПРИЕТА С ПОСТАНОВЛЕНИЕ № 95 НА МИНИСТЕРСКИЯ СЪВЕТ ОТ 2013 Г.**

(ОБН. - ДВ, БР. 81 ОТ 2023 Г., В СИЛА ОТ 26.09.2023 Г.)

§ 12. За започналите, но неприключили до влизането в сила на постановлението производства се събират таксите по досегашния ред.

§ 13. Постановлението влиза в сила от деня на обнародването му в "Държавен вестник".